တမာလည်းနု ကျေးလည်းဥ၊ တမာလည်းသီး ကျေးလည်းကြီး

တမာလည်းနု ကျေးလည်းဥ၊ တမာလည်းသီး ကျေးလည်းကြီး သည် မြန်မာဆိုရိုးစကား ဖြစ်သည်။

အဓိပ္ပာယ်

တမာလည်းနု ကျေးလည်းဥ၊ တမာလည်းသီး ကျေးလည်းကြီး ဆိုသည်မှာ သဘာဝဖြစ်စဉ်နှစ်ခုကို ရာသီအလိုက် ဆက်စပ်ဖော်ပြခြင်းဖြစ်သည်။

   တမာလည်းနု ကျေးလည်းဥ: တပို့တွဲလ (ဆောင်းကုန် နွေအကူး) တွင် တမာပင်မှ အညွန့်နုများ စတင်ထွက်ပေါ်လာချိန်သည် ကြက်တူရွေးများ ဥသည့်အချိန်နှင့် တိုက်ဆိုင်နေသည်။
   တမာလည်းသီး ကျေးလည်းကြီး: မိုးရာသီတွင် တမာပင်၌ အသီးများ သီးချိန်သည် ကြက်တူရွေးလေးများ ကြီးပြင်းချိန်နှင့် တိုက်ဆိုင်နေသည်။

ဤဆိုရိုးစကားသည် ရာသီဥတု၏ ပြောင်းလဲမှုနှင့် သက်ရှိများ၏ ဘဝစက်ဝန်း (အပင်၏ ကြီးထွားမှုနှင့် တိရစ္ဆာန်၏ မျိုးပွားမှု) တို့၏ ဆက်စပ်မှုကို ထင်ရှားစွာ ဖော်ပြသည်။ ရှေးခေတ် မြန်မာလူမျိုးတို့၏ သဘာဝကို စေ့စပ်သေချာစွာ လေ့လာတွေ့ရှိမှုနှင့် ၎င်းတို့၏ အတွေ့အကြုံများကို ထင်ဟပ်စေသည်။

ကိုးကားချက်များ

   တမာလည်းနု ကျေးလည်းဥ၊ တမာလည်းသီး ကျေးလည်းကြီးဟု ရှေးလူကြီးသူဟောင်းတို့ ဆိုရိုးရှိသည်။ [၁၁၉၂] ဝေါလီ။ ၁၄၇။
   တမာလည်းနု၊ ကျေးလည်းဥဟု၊ ရတုအလိုက်၊ လူ၌ဝေါဟာ၊ မှတ် သညာတိုင်း၊ တမာလည်းသီး၊ ကျေးလည်းကြီးလျက်၊ [၁၂၆၆] မဃ ၂၈၀။

ကိုးကား

Category:မြန်မာဆိုရိုးစကားများ